## 2019 m. ES konkursą „Datathon“ laimėjo Austrijos, Italijos ir Graikijos komandos

Trečią kartą rengiamo konkurso „ES Datathon“ finalinis renginys įvyko 2019 m. birželio 13 d. Briuselyje. 12 komandų rungėsi savo įgūdžiais ir įžvalgomis trijose skirtingose teminėse kategorijose.

12 finalo dalyvių (atrinktų iš 99 visos Europos komandų) teko užduotis naudojant ES institucijų pateiktus duomenis sukurti naujų paslaugų ar įžvalgų teikiančias programėles. Konkursą surengė ES leidinių biuras, bendradarbiaudamas su ES Tarybai pirmininkaujančia Rumunija.

Pirmoje konkurso teminėje kategorijoje „Novatoriškos idėjos naudojantis ES atviraisiais duomenimis“ nugalėjo Austrijos komanda „The Smartfiles Network“. Ši komanda pelnė vertinimo komisijos simpatijas sugebėjusi pasiekti, kad ES ir nacionalinių teismų sprendimus būtų galima atsiversti iš bet kurio PDF formato dokumento, todėl gyventojams bus lengviau suprasti teismų praktikos raidą ir susietumą.

Antroje teminėje kategorijoje – „Naujos įžvalgos ekonomikos ir finansų srityje“ – laimėjo Italijos komanda „EconCartography: Economic Cartography for the European Union“. Ši komanda kuria intuityvias ir sąveikias vizualizacijas, padedančias nagrinėti sudėtingą ES ekonomikos vaizdą.

Trečioje teminėje kategorijoje – „Kova su klimato kaita“ – laimėjo Graikijos komanda „Chloe Irrigation Systems“. Ši grupė sukūrė perspektyvią drėkinimo stebėjimo ir optimizavimo platformą, kurią naudojant galima mažinti vandens nuostolius ir sąnaudas ir didinti derlių.

Kiekvienai iš trijų nugalėjusių komandų skirtas 15 000 EUR apdovanojimas. Antrą vietą užėmusios komandos gavo po 7 000 EUR, trečią vietą – po 3 000 EUR.

Daugiau informacijos apie konkurso nugalėtojus ir jų programėles rasite adresu <https://publications.europa.eu/eudatathon>.

Konkurso „EU Datathon 2019“ partneriai yra:

* Europos Komisija (biudžeto, ekonomikos ir finansų reikalų departamentas, energetikos ir statistikos departamentai ir Jungtinis tyrimų centras)
* Europos Centrinis Bankas
* Europos investicijų bankas
* Europos investicijų fondas
* Europos aplinkos agentūra
* Jungtinių Tautų Maisto ir žemės ūkio organizacija.